recursal/SuperWikiNEXT-32B huggingface dataset:
**রাজিন্দ্র ধনরাজ** (ইংরেজি: Rajindra Dhanraj; জন্ম: ৬ ফেব্রুয়ারি, ১৯৬৯) ত্রিনিদাদ ও টোবাগোর ব্যারাকপুর এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ লেগ-ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

খেলোয়াড়ী জীবন
---------------

১৯৮৭-৮৮ মৌসুম থেকে ২০০০-০১ মৌসুম পর্যন্ত রাজিন্দ্র ধনরাজের প্রথম-শ্রেণীর খেলোয়াড়ী জীবন চলমান ছিল। ত্রিনিদাদ ও টোবাগো দলের সদস্যরূপে বেশ সফলতার সাথে খেলোয়াড়ী জীবন অতিবাহিত করেছিলেন তিনি।

সমগ্র খেলোয়াড়ী জীবনে চারটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন রাজিন্দ্র ধনরাজ। ১৮ নভেম্বর, ১৯৯৪ তারিখে মুম্বইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৭ এপ্রিল, ১৯৯৬ তারিখে সেন্ট জোন্সে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

বোম্বেতে ভারতের বিপক্ষে টেস্ট ক্রিকেটে অভিষেক ঘটে রাজিন্দ্র ধনরাজের। ১৯৭৭ সালে ডেভিড হলফোর্ডের পর তিনিই ওয়েস্ট ইন্ডিজের প্রথম লেগ-স্পিনারের মর্যাদাপ্রাপ্ত হন। উইকেট-রক্ষক জেফ ডুজন মন্তব্য করেছিলেন যে, তিনি ভারতীয়দের জন্যে কামানের গোলা হিসেবে আবির্ভূত হবেন। তবে, খেলায় তিনি দুইটিমাত্র উইকেটের সন্ধান পান। তবে, প্রতিপক্ষের সমীহের কারণ হয়ে দাঁড়ান।

ঐ মৌসুমের শেষদিকে নিউজিল্যান্ডের বিপক্ষে নিজস্ব দ্বিতীয় টেস্টে চার উইকেট লাভ করেন। কিন্তু, ১৯৯৫ সালে ইংল্যান্ড সফরে তিনি একেবারেই ব্যর্থতায় পর্যবসিত হয়েছিলেন। নটিংহামে তার বোলিংয়ের ধার কমে যায় ও ০/১৯১ পান। এরপর তাকে আর একটিমাত্র সুযোগ দেয়া হয়। অ্যান্টিগুয়ায় নিউজিল্যান্ডের বিপক্ষে ২/১৬৫ পান।

ব্যাটিংয়ে মোটেই সুবিধের ছিলেন না ও ১১ নম্বরে ব্যাটিংয়ে নামতেন। আন্তর্জাতিক ক্রিকেট থেকে উপেক্ষিত হলেও ঘরোয়া পর্যায়ে ত্রিনিদাদের পক্ষে দূর্দান্ত খেলা চালিয়ে যেতে থাকেন।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ৪ সেপ্টেম্বর ২০২০।
3. ↑  "West Indies – Test Bowling Averages"। ESPNCricinfo। সংগ্রহের তারিখ ৪ সেপ্টেম্বর ২০২০।

আরও দেখুন
---------

* রন হ্যাডলি
* শিবনারায়ণ চন্দরপল
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রাজিন্দ্র ধনরাজ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রাজিন্দ্র ধনরাজ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**দিগুল** (ওলন্দাজ: *Digoel*) ইন্দোনেশিয়ার দক্ষিণ পাপুয়া প্রদেশের নিউ গিনি দ্বীপের একটি প্রধান নদী। এই নদীর তীরবর্তী অঞ্চলেই পাপুয়া নিউ গিনি জনবসতি গড়ে উঠেছে। এর নিকটবর্তী অঞ্চলে মাম্বেরামো, টেডি, ফ্লাই, স্পেইক নদী প্রবাহিত হয়।

ইতিহাস
------

জলাভূমির উজানগুলো **বোভেন-ডিগোয়েল** (ডাচ: ডিগুলের উপরে) নামে পরিচিত ছিল। তবে বিংশ শতাব্দীর গোড়ার দিকে যখন ইন্দোনেশিয়া হল্যান্ডের একটি উপনিবেশ ছিল তখন তানাহমের শহরে (রেড আর্থ) একটি পেনাল কলোনি ছিল, যেখানে দন্ডিতদের নির্বাসনে পাঠানো হত। ইন্দোনেশিয়ার কমিউনিস্ট পার্টি (পিকেআই) কর্তৃক ১৯২৬ সালে বিদ্রোহ সংঘটিত করে। ফলস্বরূপ ডাচরা এখানকার সবচেয়ে দূর্বৃত্ত বিপ্লবীদের মধ্যে ৮৩৩ জনকে দিগুলে নির্বাসিত করেছিল। সারা বছর ধরেই ইন্দোনেশিয়ার এই নদীটি পূর্ণ থাকে, তবে বর্ষার পর তার স্তর অনেক মিটার দ্বারা বৃদ্ধি পায়।

জীববৈচিত্র্য
------------

নদীটি এই জন্য বিখ্যাত যে নিউ গিনির অনেক আদিবাসী মানুষ দীর্ঘসময় ধরে এর তীরে বসবাস করেছেন, যারা দীর্ঘদিন ধরে পশ্চিমা সভ্যতার সাথে পরিচিত ছিল না। ইন্দোনেশিয়ার বিস্তীর্ণ নদীটিতে অনেক চ্যানেল রয়েছে, যার তলদেশগুলো জীববৈচিত্র্যপূর্ণ।

অনেক পরিবেশবিদ বিশ্বাস করেন যে, দিগুল সমগ্র এশিয়া-প্রশান্ত মহাসাগর অঞ্চলে সবচেয়ে বড় জলাভূমি যা মানুষের প্রভাব দ্বারা এখনও প্রভাবিত হয় নি।

পানি ব্যবস্থাপনা
----------------

দিগুল নদীর উৎপত্তি মাওক পর্বতমালায়। মাওক পর্বতমালা থেকে দিগুল নদী প্রথমে দক্ষিণে এবং তারপরে পশ্চিমে প্রবাহিত হয়। শেষত নদীটি আরাফুরা সাগরে পতিত হয়। এর দৈর্ঘ্যের বেশিরভাগ ক্ষেত্রেই বিস্তীর্ণ জলাভূমির নিম্ন অঞ্চল জুড়ে ভ্রমণ করে। ডোলক যা ফ্রেডেরিক হেন্ডরিক দ্বীপ নামেও পরিচিত তার নিকটে দিগুল নদী একটি ব-দ্বীপ তৈরি করে। নদীর বর্তমান দৈর্ঘ্য ৫২৫ কিলোমিটার (৩২৬ মা) এবং তানাহমেরাহ শহর পর্যন্ত নাব্যতা বজায় আছে।

ভূগোল ও জলবায়ু
---------------

দিগুল নদী পাপুয়া প্রদেশের দক্ষিণাঞ্চল দিয়ে প্রবাহিত হয়। মূলত এটি গ্রীষ্মমন্ডলীয় বর্ষা জলবায়ুর অন্তর্ভুক্ত, যা ক্যাপেন-গিজার জলবায়ু শ্রেণিবিন্যাসে *আম* হিসাবে স্থানীয়দের কাছে পরিচিত। নদীটির পার্শ্ববর্তী অঞ্চলের বার্ষিক গড় তাপমাত্রা হল ২২ ডিগ্রি সেলসিয়াস। এই অঞ্চলে উষ্ণতম মাস হল এপ্রিল। এ সময় গড় তাপমাত্রা প্রায় ২৪ ডিগ্রি সেলসিয়াস পর্যন্ত পৌছায় এবং সবচেয়ে শীতল মাস হল জুন। এ সময় গড় তাপমাত্রা ২০ ডিগ্রি সেলসিয়াসে নেমে আসে। দিগুল অঞ্চলে গড় বার্ষিক বৃষ্টিপাত হয় ৩,০৭২ মিমি। নদীর সবচেয়ে আর্দ্রতম মাস হল জানুয়ারি মাস। এ মাসে গড় ৪৬৪ মিমি বৃষ্টিপাত হয়ে থাকে এবং সবচেয়ে শুষ্কতম হল জুলাই মাস। জুলাই মাসে মাত্র ২৮ মিমি বৃষ্টিপাত হয়।

তথ্যসূত্র
---------

1. ↑  Sungai Digul - Geonames.org.
2. ↑  Brackman, A.C. Indonesian Communism: A History, 1963, Praeger Press
3. ↑  Peel, M C; Finlayson, B L (২০০৭)। "Updated world map of the Köppen-Geiger climate classification"। ডিওআই:10.5194/hess-11-1633-2007।
4. ↑  "NASA Earth Observations Data Set Index"। NASA। ৩০ জানুয়ারি ২০১৬। ১ জুন ২০২০ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৯।
5. ↑  "NASA Earth Observations: Rainfall (1 month - TRMM)"। NASA/Tropical Rainfall Monitoring Mission। ৩০ জানুয়ারি ২০১৬। ১৯ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৯।
**আফগান তালেবান সরকার যা** আনুষ্ঠানিকভাবে **আফগানিস্তান** **ইসলাম আমিরাত** নামে পরিচিত হল, তালেবানের নেতৃত্বাধীন আফগানিস্তানের কেন্দ্রীয় সরকার। এটি একটি আমিরাত, যার রাজনৈতিক ক্ষমতা একজন আমির ও তার উপদেষ্টা শুরা কমিটির হাতে ন্যস্ত থাকে এবং তারা সম্মিলিতভাবে নেতৃত্ব পরিষদ বা সুপ্রিম কাউন্সিল নামে পরিচিত। নেতৃত্ব পরিষদ পরস্পর পরামর্শক্রমে সমস্ত প্রধান নীতিগত সিদ্ধান্ত নেয় এবং তারপর তা দেশের সিভিল সার্ভিস ও বিচার বিভাগ দ্বারা বাস্তবায়িত হয়। আফগানিস্তান একটি ইসলামি রাষ্ট্র হওয়ায় এর শাসন ব্যবস্থা শরিয়ার উপর ভিত্তি করে পরিচালিত হয়, যা তালেবান ব্যাপক সামাজিক ও সাংস্কৃতিক নীতির মাধ্যমে কঠোরভাবে প্রয়োগ করে।

আফগানিস্তান নিজের ইতিহাসে বিভিন্নভাবে রাজতন্ত্র, প্রজাতন্ত্র ও আমিরাত হিসাবে শাসিত হয়েছে। বর্তমান আমিরাত সরকার ২০০১ সালে ক্ষমতাচ্যুত হওয়ার পর ২০২১ সালে পশ্চিমা-সমর্থিত ইসলামি প্রজাতন্ত্রের বিরুদ্ধে বিশ বছরের বিদ্রোহে তালেবানের বিজয়ের মাধ্যমে পুনরায় ক্ষমতায় আসে। 

বর্তমান সরকার এখনো আন্তর্জাতিক স্বীকৃতি পায়নি এবং এর একটি সুস্পষ্ট সাংবিধানিক ভিত্তি এখনো গড়ে ওঠেনি। তালেবান অদূর ভবিষ্যতে একটি সাংবিধানিক কমিশন গঠনের পরিকল্পনা ঘোষণা করেছে। এটি ১৯৬৪ সালের রাজতন্ত্রের সংবিধানকে অন্তর্বর্তীকালীন সময়ে ব্যবহার করছে বলে দাবি করে। এটিকে শরিয়া আইনের সাথে সঙ্গতিপূর্ণ হওয়ার জন্য সংশোধন করা হয়েছে। ক্ষমতায় আসার পর থেকে এটি অর্থনৈতিক সংকট, আন্তর্জাতিক বিচ্ছিন্নতা, পূর্বের সরকার দলীয় সন্ত্রাসবাদ ও বিদ্রোহ এবং প্রাকৃতিক বিপর্যয়ের বিরুদ্ধে শক্তিশালী মোকাবেলা করছে।

"ইসলামী আমিরাত" এর সাংগঠনিক তালিকা

তথ্যসূত্র
---------

1. ↑  "Taliban plans to form 'commission' in 2022 to draft new constitution"। *ANI News* (ইংরেজি ভাষায়)। ২০২১-১২-২৯ তারিখে মূল থেকে আর্কাইভ করা। সংগ্রহের তারিখ ২০২২-০১-১৭।
2. ↑  "The Lawless Land: How Does the Taliban's Abolishing of Afghan Laws Affect Citizens' Security?"। *www.jurist.org* (ইংরেজি ভাষায়)। ২০২২-০২-১২ তারিখে মূল থেকে আর্কাইভ করা। সংগ্রহের তারিখ ২০২২-০২-১২।
রাজা চন্দ্রবর্মণের শিলালিপি, শুশুনিয়া, বাঁকুড়া জেলা
**চন্দ্রবর্মণ** (খ্রিস্টীয় চতুর্থ শতাব্দী) ছিলেন পুষ্করণা রাজ্যের একজন রাজা। এই রাজ্যটি অধুনা পশ্চিমবঙ্গের বাঁকুড়া জেলার অন্তর্গত ভূখণ্ডে অবস্থিত ছিল। গুপ্ত সাম্রাজ্যের উত্থানের অব্যবহিত পূর্বে এই রাজ্যটি স্থাপিত হয়েছিল এবং এটি পূর্ববঙ্গের (অধুনা বাংলাদেশ) সমতট রাজ্যের পশ্চিমে অবস্থিত ছিল।

চন্দ্রবর্মণ ছিলেন রাজা সিংহবর্মণের পুত্র। তাঁর রাজ্য পূর্ব দিকে অধুনা বাংলাদেশের ফরিদপুর জেলা পর্যন্ত বিস্তৃত ছিল। ৩১৫ খ্রিস্টাব্দে চন্দ্রবর্মণ প্রাচীন চন্দ্রদ্বীপের সমুদ্রবন্দর ও শাসনকেন্দ্র নব্যাবকাশিকার অঞ্চল জয় করে ৩০ ফুট উঁচু একটি মাটির দুর্গ ("কোট") নির্মাণ করেন। এই দুর্গপ্রাচীরের দৈর্ঘ্য পূর্ব-পশ্চিমে ছিল ৪.৪৫ কিলোমিটার ও উত্তর-দক্ষিণে ছিল ৩ কিলোমিটার। দুর্গটি পরিচিত ছিল "চন্দ্রবর্মণ কোট" নামে এবং দুর্গপ্রাচীরের রক্ষকদের বলা হত "কোটপাল"। অধুনা বাংলাদেশের গোপালগঞ্জ জেলার অন্তর্গত কোটালীপাড়া শহরটির নামের উৎপত্তি ঘটে এই "কোট" বা "কোটপালে"র নামানুসারে।

গুপ্ত সম্রাট সমুদ্রগুপ্তের এলাহাবাদ প্রশস্তি অনুযায়ী, সমুদ্রগুপ্ত চন্দ্রবর্মণকে পরাজিত করেছিলেন এবং তারপরেই এই অঞ্চল গুপ্ত সাম্রাজ্যের অন্তর্ভুক্ত হয়েছিল:

> "(এল. ২১.)- (সমুদ্রগুপ্ত,) যিনি রাজকীয় ক্ষমতার প্রাচুর্যে ভূষিত ছিলেন[। সেই ক্ষমতা] বৃদ্ধি পেয়েছিল রুদ্রদেব, মতিল, নাগদত্ত, চন্দ্রবর্মণ, গণপতিনাগ, নাগসেন, অচ্যুতনন্দিন্, বলবর্মণ ও আর্যাবর্তের অন্য অনেক রাজার [রাজ্য] তীব্র আক্রমণে ধ্বংস করে; যিনি অরণ্যরাজ্যসমূহের সকল রাজন্যবর্গকে নিজ দাসে পরিণত করেছিলেন।"
> 
> — এলাহাবাদ প্রশস্তি, সমুদ্রগুপ্তের লিপি

অপরপক্ষে মালোয়ার মন্দসাউরে প্রাপ্ত শিলালিপিতেও চন্দ্রবর্মণের নাম পাওয়া যায়।

চন্দ্রবর্মণের পরাজয় বাংলায় গুপ্ত সার্বভৌমত্বের পথ সুগম করে।

তথ্যসূত্র
---------

1. 1 2 3 4 5  Ancient Indian History and Civilization, Sailendra Nath Sen, New Age International, 1999, p.274
2. 1 2  A History of Ancient and Early Medieval India: From the Stone Age to the 12th Century, Upinder Singh, Pearson Education India, 2008 p.477
3. ↑  খান, শামসুজ্জামান (জুন ২০১৩)। *বাংলাদেশের লোকজ সংস্কৃতি গ্রন্থমালা : গোপালগঞ্জ*। ঢাকা: বাংলা একাডেমি। পৃষ্ঠা ২৫। আইএসবিএন 984-07-5316-9।
**আমিরুল আলম মিলন** বাংলাদেশের বাগেরহাট জেলার রাজনীতিবিদ, আইনজীবী ও বাগেরহাট-৪ (শরণখোলা-মোরেলগঞ্জ) আসনের সংসদ সদস্য।

জন্ম ও প্রাথমিক জীবন
--------------------

আমিরুল আলম মিলন ২২ জানুয়ারি ১৯৫৩ সালে বাগেরহাট জেলার মোরেলগঞ্জ উপজেলার বারইখালী গ্রামে জন্মগ্রহণ করেন। এসএম কলেজ থেকে উচ্চ মাধ্যমিক পাস করে রাজশাহী বিশ্ববিদ্যালয়ে রাজশাহী বিশ্ববিদ্যালয়ে আইন বিভাগে ভর্তি হন।

রাজনৈতিক ও কর্মজীবন
-------------------

আমিরুল আলম মিলন ১৯৭২ সালে মোরেলগঞ্জের এসএম কলেজের ছাত্রাবস্থায় ছাত্রলীগের রাজনীতিতে জড়িয়ে পড়েন। এর পর ১৯৭৯-১৯৮১ সাল পর্যন্ত রাজশাহী বিশ্ববিদ্যালয় ছাত্রলীগের সভাপতি ছিলেন। তিনি বাগেরহাটের মোড়েলগঞ্জে আইন পেশার পাশাপাশি ১৯৯১ সালে মোড়েলগঞ্জ উপজেলা আওয়ামী লীগের সাধারণ সম্পাদক হন। ২০০৩ সালে মোড়েলগঞ্জ উপজেলা আওয়ামী লীগের সভাপতি মনোনীত হন। ২০১৬ ও ২০১৯ সালে বাংলাদেশ  আওয়ামী লীগ কেন্দ্রীয় কার্যনির্বাহী সংসদের সদস্য মনোনীত হন।

২০১৫ সালে জীবন বীমা কর্পোরেশনের পরিচালক হিসেবে দায়িত্ব পান তিনি।

তিনি বাগেরহাট-৪ (শরণখোলা-মোরেলগঞ্জ) আসনের আওয়ামী লীগ দলীয় সংসদ সদস্য মোজাম্মেল হোসেনের মৃত্যুতে আসনটি শূন্য হওয়ার পর ২১ মার্চ ২০২০ সালের উপনির্বাচনে তিনি বাংলাদেশ আওয়ামী লীগের মনোনীত প্রার্থী হিসেবে সংসদ সদস্য নির্বাচিত হন।

তথ্যসূত্র
---------

1. ↑  "বাগেরহাট-৪ আসনের উপ-নির্বাচনে আ'লীগের মিলন জয়ী"। *বাংলানিউজটোয়েন্টিফোর.কম*। ২১ মার্চ ২০২০। সংগ্রহের তারিখ ১৯ এপ্রিল ২০২০।
2. ↑  "উপ-নির্বাচন, বাগেরহাট-৪ আসনে এ্যাড. আমিরুল আলম মিলন জয়ী"। *একুশে টেলিভিশন*। ২১ মার্চ ২০২০। সংগ্রহের তারিখ ১৯ এপ্রিল ২০২০। [*স্থায়ীভাবে অকার্যকর সংযোগ*]
3. 1 2 3 4  "বাগেরহাট-৪ আসনে আ'লীগের মনোনয়ন পেলেন মিলন"। *দৈনিক যুগান্তর*। ১৬ ফেব্রুয়ারি ২০২০। সংগ্রহের তারিখ ১৯ এপ্রিল ২০২০।
স্পেনের দেশাভ্যন্তরে ব্যবহার্য একটি চালকের অনুমতিপত্র, যা প্রমিত ইউরোপীয় চালনার অনুমতিপত্রের বিন্যাসে তৈরি করা হয়েছে।
মোটরযান পরিবহনের ক্ষেত্রে **চালকের অনুমতিপত্র** (Driver licence বা Driver's licence) বা **চালনার অনুমতিপত্র** (Driving licence বা Driving permit) বলতে একটি সরকারী নথিকে বোঝায়, যেটিতে কোনও নির্দিষ্ট ব্যক্তিকে জনসাধারণের জন্য উন্মুক্ত সড়কে এক বা একাধিক ধরনের মোটরযান যেমন মোটরসাইকেল, মোটরগাড়ি, ট্রাক বা বাস চালনা করার অনুমতি প্রদান করা হয়। সাধারণত একটি প্লাস্টিক-আবৃত কার্ডের আকারে অনুমতিপত্রটি প্রদান করা হয়। মোটরযান চালনায় প্রশিক্ষণ গ্রহণকারী ব্যক্তিকে সাময়িকভাবে শিক্ষানবিশ চালকের অনুমতিপত্র (Learner's Driving Permit) প্রদান করা হতে পারে, তবে এক্ষেত্রে তাকে অবশ্যই গাড়িতে একজন মানসম্পন্ন চালককে সঙ্গী হিসেবে পাশে রেখে যান চালনা করতে হয়।

চালকের অনুমতিপত্র প্রদান সংক্রান্ত আইনগুলি রাষ্ট্র ও প্রশাসনিক অঞ্চলভেদে ভিন্ন ভিন্ন হয়ে থাকে। কিছু কিছু আইনি এলাকাতে মোটরযান চালনা সংক্রান্ত একটি পরীক্ষায় উত্তীর্ণ হলে তবেই চালনার অনুমতিপত্র দেওয়া হয়। মোটরযান চালনা সংক্রান্ত আদর্শ রক্ষাকারী সরকারি সংস্থা এই পরীক্ষাটি পরিচালনা করে। সাধারণত প্রথমে একটি লিখিত পরীক্ষায় উত্তীর্ণ হতে হয় এবং পরবর্তীতে পরীক্ষকের সাথে রাস্তায় নেমে মোটরযান চালিয়ে ব্যবহারিক পরীক্ষাতে উত্তীর্ণ হলে তবেই আবেদনপ্রার্থীকে চালকের অনুমতিপত্র প্রদান করা হয়। তবে কিছু অঞ্চলে বা দেশে যানচালনা শুরু করার আগেই অনুমতিপত্র দেওয়া হতে পারে। ভিন্ন ভিন্ন ধরনের মোটরযানের জন্য প্রায়শই ভিন্ন ভিন্ন শ্রেণীর অনুমতিপত্র থাকে, বিশেষ করে বৃহৎ ট্রাক এবং যাত্রীবাহী পরিবহনের ক্ষেত্রে। আইনি এলাকাভেদে চালনার পরীক্ষা সহজ বা কঠিন হতে পারে। তাছাড়া অনুমতি লাভের ন্যূনতম বয়স, চালন-দক্ষতার আবশ্যকীয় মাত্রা ও অভিজ্ঞতার মতো ব্যাপারগুলিও ভিন্ন ভিন্ন হতে পারে।

চালকের অনুমতিপত্র সাধারণত আজীবন মেয়াদের জন্য প্রদান করা হয় না। সাধারণত সত্তর বয়সোর্ধ্ব ব্যক্তি, প্রতিবন্ধী ব্যক্তি, হৃদরোগী, কিংবা মানসিক সমস্যায় ভুক্তভোগীদেরকে চালকের অনুমতিপত্র সীমিত সংখ্যায় বিশেষ শর্তে ও বিশেষ বিবেচনায় সাময়িক সময়ের জন্য প্রদান করা হতে পারে। আইন-শৃঙ্খলা বাহিনীর সদস্যরা তথা পুলিশবাহিনীর সদস্যরা সন্দেহ হলে চালকের কাছে অনুমতিপত্র দেখতে চাইতে পারেন। অনুমতিপত্র ছাড়া মোটরযান চালনা একটি অপরাধ। কোনও কোনও দেশে চালক যদি যানচালনার নিয়মকানুন না মানেন, তাহলে তাঁর প্রতিটি নিয়ম ভঙ্গ করার ঘটনার জন্য একটি করে পয়েন্ট কাটা হতে পারে এবং কিছু নির্দিষ্ট সংখ্যক পয়েন্ট (যেমন যুক্তরাজ্যের ক্ষেত্রে দুই বছরে সময়ের মধ্যে ৬ পয়েন্ট) কাটা গেলে চালকের অনুমতিপত্র আইনানুযায়ী বাতিল হয়ে যেতে পারে এবং চালককে আবার পরীক্ষায় উত্তীর্ণ হয়ে নতুন করে অনুমতিপত্র সংগ্রহ করতে হয়।

অনেক দেশে (যেমন যুক্তরাষ্ট্র, যুক্তরাজ্য, অস্ট্রেলিয়া, কানাডা, ইত্যাদি) জাতীয় পরিচয়পত্র বলে কিছু থাকে না। এসব দেশে চালকের অনুমতিপত্রকেই পরিচয়জ্ঞাপক নথি হিসেবে গণ্য করা হয়।

তথ্যসূত্র
---------

1. 1 2 3  *Oxford Dictinary of Law*, Oxford University Press, ২০১৫, পৃষ্ঠা 207 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "A driver's license as national ID?"। Christian Science Monitor। 24 January, 2005। সংগ্রহের তারিখ 5 December, 2020।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)
**সৈয়দ রহমাতুর রব ইরতিজা আহসান** (২১ জুন ১৯৩৫-১৩ এপ্রিল ২০২০) বাংলাদেশের বরগুনা জেলার বামনা উপজেলার রাজনীতিবীদ ও বরগুনা-২ আসনের সংসদ সদস্য ছিলেন।

জন্ম ও বংশ পরিচয়
-----------------

সৈয়দ রহমাতুর রব ইরতিজা আহসান ২১ জুন ১৯৩৫ খ্রীষ্টাব্দে ত​ৎকালীন তৎকালীন বেঙ্গল প্রেসিডেন্সির বাকেরগঞ্জ জেলার বরগুনা মহকুমার একটি সম্ভ্রান্ত বাঙ্গালী মোসলমান জমিদার খান্দানে জন্মগ্রহণ করেছেন, যারা বামনার সৈয়দ খান্দান হিসাবে পরিচিত। তাঁর পরদাদার বাবা সৈয়দ মীর কাদের বখশ ফরিদপুর জেলার মালিদিয়া গাঁওয়ের বাসিন্দা ছিলেন। তাঁর পরদাদা সৈয়দ মীর সরওয়ার জান বৃহত্তর বরিশালের বামনা গাঁওয়ের তালুকদার খান্দানের হোসেনউদ্দীন চৌধুরীর মেয়ে আজিজুন নেসাকে বিয়ে করে অবশেষে রামনা-বামনা তালুকদারীর অধিকারী হন। তদনুসারে মালিদিয়ার সৈয়দ পরিবারের একটি শাখা বামনায় বসবাস শুরু করেন। সৈয়দ রহমাতুর রব ইরতিজা আহসানের দাদার নাম ছিল সৈয়দ আবি মুহম্মদ এবং বাবার নাম ছিল সৈয়দ নজমুল আহসান। জাতীয় সংসদের উপনেতা সৈয়দা সাজেদা চৌধুরী তাঁর দাদার ভাগ্নে সৈয়দ শাহ হামিদ উল্লাহর মেয়ে।

সৈয়দ রহমাতুর রব ইরতিজা আহসানের বড় চাচা সৈয়দ জিয়াউল আহসান ছিলেন যুক্তফ্রন্টের সময় পূর্ববঙ্গ আইনসভার স্পীকার। তাঁর মেজো চাচা সৈয়দ মইনুল আহসান ছিলেন ঢাকা কলেজের ভাইস প্রিন্সিপাল এবং বাংলাদেশ সরকারের সাবেক সচিব শামিম আহসান তাঁর আপন চাচাতো ভাই। তাঁর ছোট চাচা সৈয়দ কামরুল আহসান ছিলেন পাকিস্তানের তৃতীয় জাতীয় পরিষদের সদস্য।

রাজনৈতিক ও কর্মজীবন
-------------------

সৈয়দ রহমাতুর রব ইরতিজা আহসান ১৯৭১ সালে স্বাধীনতা যুদ্ধ চলাকালীন তিনি বামনা ইউনিয়নের চেয়ারম্যান ছিলেন। তিনি ১৯৮৬ সালের তৃতীয় জাতীয় সংসদ নির্বাচনে বরগুনা-২ আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম জাতীয় সংসদ নির্বাচনে ন্যাশনাল ডেমোক্রেটিক পার্টির (এনডিপি) প্রার্থী হিসেবে অংশ নিয়ে পরাজিত হয়েছিলেন।

মৃত্যু
------

ইরতিজা আহসান ১৩ এপ্রিল ২০২০ সালে ঢাকার এপোলো হাসপাতালে মৃত্যুবরণ করেন।

তথ্যসূত্র
---------

1. 1 2  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  সিরাজ উদদীন আহমেদ (২০১০)। "বামনার জমিদার চৌধুরী পরিবার"। *বরিশাল বিভাগের ইতিহাস*। **১**। ঢাকা: ভাস্কর প্রকাশনী। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "সাবেক সাংসদ ইরতিজা আহসান মারা গেছেন"। *দৈনিক অধিকার*। ১৪ এপ্রিল ২০২০। ২০ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০২০।
**ছরওয়ার জান মিয়া** (১ এপ্রিল ১৯২৬–৩০ জানুয়ারী ২০১৪) বাংলাদেশের ফরিদপুর জেলার রাজনীতিবিদ ও আইনজীবী যিনি তৎকালীন পাকিস্তান জাতীয় পরিষদের সদস্য, তৎকালীন পূর্ব পাকিস্তান আইন পরিষদের সদস্য ও তৎকালীন ফরিদপুর-৫ আসনের সংসদ সদস্য ছিলেন।

জন্ম ও প্রাথমিক জীবন
--------------------

ছরওয়ার জান মিয়া ১ এপ্রিল ১৯২৬ সালে ফরিদপুর জেলার ভাঙ্গা উপজেলার সদরদী গ্রামে জন্মগ্রহণ করেন। তিনি ভাংগা হাইস্কুল থেকে ম্যাট্রিকুলেশন, রাজেন্দ্র কলেজ থেকে আইএ, কোলকাতা ইসলামিয়া কলেজ থেকে বিএ, কোলকাতা বিশ্ববিদ্যালয় থেকে এমএ এবং ঢাকা বিশ্ববিদ্যালয় থেকে এলএলবি ডিগ্রী অর্জন করেন।

কোলকাতা ইসলামিয়া কলেজের বেকার হোষ্টেলে তিনি শেখ মুজিবুর রহমানের রুমমেট ও ক্লাসমেট ছিলেন।

রাজনৈতিক ও কর্মজীবন
-------------------

ছরওয়ার জান মিয়া ১৯৫১ সালে ফরিদপুর বারে আইন পেশায় যোগদান করেন। ফরিদপুর জেলা বারের ১২ মেয়াদে তিনি সভাপতি, ফরিদপুর জেলা আইনজীবী সমিতির সভাপতি, ফরিদপুর আইন কলেজের অধ্যক্ষ এবং ফরিদপুর মুসলিম মিশনের সভাপতি হিসেবে দায়িত্ব পালন করেন।

তিনি বৃহত্তর ফরিদপুর জেলা মুসলিম লীগের সাধারণ সম্পাদক, তৎকালীন পাকিস্তান মুসলিম লীগের সদস্য এবং পরবর্তীতে দীর্ঘদিন ফরিদপুর জেলা বিএনপির সভাপতি হিসেবে দায়িত্ব পালন করেন।

১৯৫৬ সালে ফরিদপুর পৌরসভার ভাইস চেয়ারম্যান নির্বাচিত হন এবং ফরিদপুর জেলা বোডের সদস্যপদ লাভ করেন। ১৯৬২ সালে মুসলিম লীগের প্রার্থী হিসেবে তৎকালীন পাকিস্তান জাতীয় পরিষদের সদস্য এবং ১৯৬৪ সালে মুসলিম লীগের প্রার্থী হিসেবে তৎকালীন পূর্ব পাকিস্তান আইন পরিষদের সদস্য নির্বাচিত হন।

১৫ জানুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন তৎকালীন ফরিদপুর-৫ আসন থেকে সংসদ সদস্য নির্বাচিত হন।

মৃত্যু
------

ছরওয়ার জান মিয়া ৩০ জানুয়ারী ২০১৪ সালে ফরিদপুর হার্ট ফাউন্ডেশন হাসপাতালে মৃত্যুবরণ করেন। তাকে ফরিদপুরের আলীপুর কবরস্থানে সমাহিত করা হয়।

তথ্যসূত্র
---------

1. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ আগস্ট ২০২০।
2. 1 2 3 4 5 6  স্টাফ করেসপন্ডেন্ট (৩০ জানুয়ারী ২০১৪)। "বঙ্গবন্ধুর সহপাঠী ছরওয়ার জান মিয়া আর নেই"। *বাংলানিউজটোয়েন্টিফোর.কম*। ৩০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২০।
3. 1 2 3 4  "ছরওয়ার জান মিয়ার ইন্তেকাল"। *দ্য রিপোর্ট*। ৩০ জানুয়ারি ২০১৪। ৩০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২০।
হামান (বাইবেল) নিবন্ধের সাথে বিভ্রান্ত হবেন না।
**হামান** ( আরবি: هامان, প্রতিবর্ণীকৃত: *Hāmān*) হল কুরআনে বর্ণিত একটি চরিত্র যেখানে তিনি আদালতের একজন কর্মকর্তা এবং ফেরাউনের দরবারের মহাযাজক এবং ইসরাঈলী নবী মূসার সময়ে তাঁর দরবারে তাঁর সাথে যুক্ত ছিলেন। মহাযাজক হামানের ব্যাপারে দ্বিধাগ্রস্ত হবেন না যেটি এস্টার বইয়ের প্রধান প্রতিপক্ষ, যা শত শত বছর পরে পারস্যে সংঘটিত হয়।

আমুনের মহাযাজক
--------------

কেউ কেউ ধারণা করেছেন যে, কুরআন ও ওল্ড টেস্টামেন্টে *ফেরাউনের* মতো *হামান* নামটি সঠিক নাম নয়, বরং একটি উপাধি। কুরআনে হামানের বর্ণনা যা যাজকীয় ধর্মীয় ভূমিকায় এবং যিনি ফারাও স্বয়ং ফারাওয়ের কাছে জবাবদিহিমূলক প্রকল্প নির্মাণের দায়িত্বে ছিলেন, উভয়েই কাজ করছেন আমুনের মহাযাজকের সাথে সমান্তরাল।  

অন্যান্য উৎসের মধ্যে ম্যাকঅলিফের এনসাইক্লোপিডিয়া অফ কুরআনে "হামান" কে "হা-আমানা" এর আরবীয় রূপ বলে উল্লেখ করে,  একটি শিরোনাম যা মোটামুটিভাবে (ঈশ্বর) আমুন বা আমুনের *রাজার* *অবতার হিসেবে* অনুবাদ করে এবং উচ্চপদে ব্যবহার করা হয়েছিল।

তথ্যসূত্র
---------

1. ↑   S. Mohammad Syed "Historicity of Haman as Mentioned in the Qur'an" (Islamic Quarterly, 1980, Volume XXIV, pp. 48-59)
2. ↑  Pharaoh, Haman and Korah in the Quran   ওয়েব্যাক মেশিনে আর্কাইভকৃত ৩ ফেব্রুয়ারি ২০২৩ তারিখে
3. ↑  A. H. Jones, "Hāmān", in J. D. McAuliffe (Ed.), Encyclopaedia Of The Qur'an, 2002, Volume II, op. cit. p. 399.
**আফজাল তাহির** (জন্ম: ৪ জানুয়ারি ১৯৪৯) পাকিস্তান নৌবাহিনীর একজন জ্যেষ্ঠ অ্যাডমিরাল ছিলেন যিনি ৭ অক্টোবর ২০০৫ তারিখে পাকিস্তান নৌবাহিনী প্রধান হিসেবে অভিষিক্ত হন অ্যাডমিরাল শহীদ করিমুল্লাহর এ দায়িত্ব শেষ হওয়ার পর।

নৌবাহিনীর কর্মজীবন
------------------

১৯৬৭ সালে আফজাল পাকিস্তান নৌবাহিনীতে যোগ দিয়েছিলেন এবং কমিশন পেয়েছিলেন ১৯৭০ সালে, তার সার্ভিস নম্বর করা হয়ঃ পিএন - ১১২৬। তিনি অপারেশন্স শাখায় কমিশন পেয়েছিলেন। আফজাল একজন সারফেস ওয়ারশিপ অফিসার এবং নৌ বৈমানিক হিসেবে প্রশিক্ষণ নেন। ১৯৭১ সালে তিনি লেফটেন্যান্ট পদবীতে ভারতের সাথে যুদ্ধে জড়িয়ে পড়েন, তিনি আক্রমণকারী একটি যুদ্ধ জাহাজে ছিলেন। ১৯৮২ সালে তিনি লেফটেন্যান্ট কমান্ডার হন, এর আগে তিনি স্বল্পকাল অ্যাডমিরাল কেরামত রহমান নিয়াজির ফ্ল্যাগ লেফটেন্যান্ট হিসেবে কাজ করেন।

১৯৮৫ সালে তিনি পাকিস্তান নৌবাহিনীর নৌ বিমান শাখার একজন অপারেশন্স স্টাফ কর্মকর্তা হিসেবে নিয়োগ পান। ১৯৮৮ সালে কমান্ডার পদবীতে উন্নীত হন তিনি এবং নৌ স্টাফ কোর্স এরই মাঝে সম্পন্ন করেন পাকিস্তান নৌবাহিনী ওয়ার কলেজ থেকে। ১৯৯০ সালে ক্যাপ্টেন পদবীতে পদোন্নতি পেয়ে তিনি পিএনএস মেহরান (পাকিস্তান নৌবাহিনীর একটি বিমান ঘাঁটি) - এর অধিনায়ক হন।

১৯৯৭ সালে তিনি পাকিস্তান নৌবাহিনীর বিমান শাখার পরিচালক হন; এই বছর তিনি কমোডোর পদবীতে উন্নীত হন। রিয়ার অ্যাডমিরাল হন ২০০০ সালে এবং নৌ সদরে বদলী হন উপ নৌ প্রধান (অপারেশন্স) হিসেবে। ২০০৩ সালে তিনি উপ নৌ প্রধান (পার্সোনেল) হন, এই সময়কালে তিনি ভাইস অ্যাডমিরাল হন; ২০০৫ সালের ৭ অক্টোবর পূর্ণ অ্যাডমিরাল হন।

তথ্যসূত্র
---------

1. ↑  From the Newspapers, Dawn (৮ অক্টোবর ২০০৫)। "Admiral Tahir assumes command of Pakistan Navy"। *DAWN.COM* (ইংরেজি ভাষায়) (2)। Dawn Newspapers, 2005। Dawn Newspapers। সংগ্রহের তারিখ ২৪ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  From the Newspapers, APP (১ জানুয়ারি ২০০৩)। "KARACHI: Navy forced Indians to retreat: CNS"। *DAWN.COM* (ইংরেজি ভাষায়)। Dawn Newspapers, 2003'। Dawn Newspapers। সংগ্রহের তারিখ ২৫ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "The despair in our destiny; Former naval chief throws weight behind armed forces in context of national history"। *tribune.com.pk*। ৫ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Who is Who: Admiral Afzal Tahir"। *prideofpakistan.com*। সংগ্রহের তারিখ ২৪ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**হিন্দু ক্রিকেট দল** ভারতের সাবেক প্রথম-শ্রেণীর ক্রিকেট দল। সাংবার্ষিকভিত্তিতে বোম্বে প্রতিযোগিতায় দলটি অংশগ্রহণ করতো। বোম্বেতে অবস্থানকারী হিন্দু সম্প্রদায়ের সদস্যরা দলটি গঠন করে।

১৯০৬ সালে হিন্দু দল বোম্বে প্রতিযোগিতায় যোগ দেয়। এ পর্যায়ে দলটি ইউরোপীয় ও পার্সি দলের বিপক্ষে প্রতিদ্বন্দ্বিতায় অবতীর্ণ হলে প্রতিযোগিতার নাম পরিবর্তন করে বোম্বে ত্রি-দলীয় প্রতিযোগিতা হিসেবে পুণঃনামকরণ করতে হয়। ১৯৪৫-৪৬ মৌসুমে প্রতিযোগিতাটির বিলুপ্তির পূর্ব-পর্যন্ত হিন্দু দল প্রতিযোগিতায় অংশ নিতে থাকে। ১১বার দলটি প্রতিযোগিতার শিরোপা লাভে সক্ষমতা দেখায়।

পালোয়ানকর বালু হিন্দু দলের উল্লেখযোগ্য খেলোয়াড়ের মর্যাদা পেয়েছিলেন। তাকে ভারতে প্রথমদিকের সেরা স্পিন বোলার হিসেবে বিবেচনা করা হতো।

তথ্যসূত্র
---------

* বসন্ত রায়জি, *ইন্ডিয়াস হ্যাম্পলডন মেন*, ট্যাই প্রেস, ১৯৮৬
* মিহির বোস, *এ হিস্টোরি অফ ইন্ডিয়ান ক্রিকেট* (ভারতীয় ক্রিকেটের ইতিহাস), আন্দ্রে-ডয়েচ, ১৯৯০
* রামচন্দ্র গুহ, *আ কর্নার অফ আ ফরেন ফিল্ড - এন ইন্ডিয়ান হিস্ট্রি অফ আ ব্রিটিশ স্পোর্ট* (বিদেশের মাঠের কর্নার - একটি ব্রিটিশ খেলার একটি ভারতীয় ইতিহাস), পিকাডোর, ২০০১

বহিঃসংযোগ
---------

* ক্রিকেটার্কাইভে হিন্দুস ক্রিকেট দল  ওয়েব্যাক মেশিনে আর্কাইভকৃত ২ ডিসেম্বর ২০২০ তারিখে
ক্যাথরিন **এলিজাবেথ হাডসন** (ইংরেজিতে:Katheryn Elizabeth Hudson) (জন্ম ১৫ অক্টোবর, ১৯৮৪) একজন আমেরিকান সঙ্গীত-শিল্পী, গীতিকার। ক্যালিফোর্নিয়ার সান্টা বারবারা শহরে পেরির জন্ম হয়। শৈশবে তিনি খ্রীস্টান যাজক অভিভাবক দ্বারা পালিত হন। তিনি শৈশবে গোস্পেল সঙ্গীত শুনতেন এবং শিশু হিসেবেই চার্চে গান করতেন। মাধ্যমিক বিদ্যালয় থেকে জিইডি পরীক্ষা দেয়ার পর তিনি সঙ্গীতকে পেশা হিসেবে বেছে নেয়ার সিদ্ধান্ত নেন।

২০০১ সালে তিনি নিজের নামে প্রথম সঙ্গীত অ্যালবাম প্রকাশ করেন। অ্যালবামটিতে পেরি প্রধানত গোস্পেল ধারার গান করেছেন। পরবর্তিতে ২০০৪ থেকে ২০০৫ পর্যন্ত তিনি তার দ্বিতীয় অ্যালবাম ও টিম ম্যাট্রিক্সের সাথে একটি মিশ্র অ্যালবামের কাজ করেন, তবে অ্যালবাম দুটি শেষ পর্যন্ত প্রকাশিত হয়নি।

২০০৭ সালে পেরি ক্যাপিটল মিউজিক গ্রুপের সাথে চুক্তি করেন এবং তার নাম পরিবর্তন করে কেটি পেরি রাখেন। এসময় তিনি ইন্টারনেটে তার প্রথম একক সঙ্গীত "ইউ'র সো গে প্রকাশ করেন। এই গান তাকে কিছুটা খ্যাতি এনে দিলেও গানটি চার্টে অন্তর্ভুক্ত হয়নি। ২০০৮ সালে তিনি সর্বাধিক খ্যাতি অর্জন করেন তার দ্বিতীয় একক সঙ্গীত প্রকাশের মাধ্যমে।

গানটির নাম "আই কিসড এ গার্ল এটি আন্তর্জাতিক খ্যাতি অর্জন করে এবং বিভিন্ন দেশের টপ চার্টে স্থান করে নেয়। পেরির প্রথম প্রধান অ্যালবাম ওয়ান অফ দ্য বয়েস একই সালে প্রকাশিত হয়। অ্যালবামটি ঐ বছরের বিশ্বের তেত্রিশতম সর্বোচ্চ বিক্রীত অ্যালাবামে পরিণত হয়।

রেকর্ডিং ইন্ডাস্ট্রি অ্যাসোসিয়েশন অফ অ্যামেরিকা অ্যালবামটিকে প্লাটিনাম সনদ দেয়। বিলবোর্ড কর্তৃক প্রকাশিত ২০০০-১০ দশকের সেরা ১০০ শিল্পীর তালিকায় পেরি ৯৭তম স্থান দখল করে। তিনি অদ্ভুত ধরনের পোশাক পরিধানের মাধ্যমে পরিচিতি লাভ করেন। 

তার পরবর্তি অ্যালবাম *টিনএজ ড্রিম* ২৪ আগস্ট ২০১০ সালে যুক্তরাষ্ট্র ও কানাডায় প্রকাশিত হয়। অ্যালবামটি ৩০ আগস্ট বিশ্বব্যাপী প্রকাশিত হয়। বিলবোর্ড ২০০ তালিকায় অ্যালবামটি শীর্ষস্থান দখল করে। ট্র্যাভিস ম্যাককয়ের সাথে পেরির দীর্ঘদিনের প্রণয়-ঘটিত সম্পর্ক ছিল, তবে বর্তমানে তিনি রাসেল ব্র্যান্ডের সাথে চুক্তিবদ্ধ।

তথ্যসূত্র
---------

1. ↑  "Top 50 Global Best Selling Albums for 2008" (পিডিএফ)। International Federation of the Phonographic Industry। ২০০৯-০৩-২৪ তারিখে মূল (PDF) থেকে আর্কাইভ করা। সংগ্রহের তারিখ ২০১০-০৬-১৬।
2. ↑  "Artists of the Decade: Katy Perry"। *Billboard*। Nielsen Business Media, Inc। ২০০৯-১২-২১। ২০১০-০৩-১৩ তারিখে মূল থেকে আর্কাইভ করা। সংগ্রহের তারিখ ২০১০-০৭-০৬।
3. ↑  "Katy Perry to release 'Teenage Dream' in August"। *The Independent*। London। ২০১০-০৫-১৩। ২০১৫-০১-০৬ তারিখে মূল থেকে আর্কাইভ করা। সংগ্রহের তারিখ ২০১০-০৯-২১।

বহিঃসংযোগ
---------


উইকিমিডিয়া কমন্সে **কেটি পেরি** সংক্রান্ত মিডিয়া রয়েছে।

উইকিউক্তিতে ***Katy Perry*** সম্পর্কিত উক্তির সংকলন রয়েছে।

* Official website
* ইন্টারনেট মুভি ডেটাবেজে Katy Perry (ইংরেজি)
* টুইটারে কেটি পেরি উইকিউপাত্তে এটি সম্পাদনা করুন
**আফজালুর রহমান সিনহা** একজন বাংলাদেশী ব্যাবসায়ী এবং ক্রীড়া সংগঠক। তিনি বাংলাদেশ ক্রিকেট বোর্ডের পরিচালক হিসেবে দায়িত্ব পালন করেছেন। মৃত্যুর পূর্ব পর্যন্ত তিনি *দি একমি ল্যাবরেটরিজ লিমিটেডের* পরিচালক ছিলেন।

জন্ম ও প্রাথমিক জীবন
--------------------

আফজালুর রহমান সিনহা ১৯৫০ সালে জন্মগ্রহণ করেন। তার পৈতৃক নিবাস মুন্সিগঞ্জের কলমায়। তার বাবা *দি একমি ল্যাবরেটরিজ লিমিটেডের* প্রতিষ্ঠাতা হামিদুর রহমান সিনহা।

ক্রীড়া
-------

আফজালুর রহমান সিনহা বাংলাদেশের একজন বিখ্যাত ক্রীড়াসংগঠক। তিনি বাংলাদেশ ক্রিকেট বোর্ডের পরিচালক, বিপিএল গভর্নিং বডির চেয়ারম্যান এবং বাংলাদেশের অন্যতম অভিজাত ঢাকা ক্লাবের প্রেসিডেন্ট হিসেবে দায়িত্ব পালন করেছেন। তিনি ছিলেন আবাহনী ক্লাবের হকি কমিটির চেয়ারম্যান। তিনি ২০১৭-১৮ মেয়াদে ঢাকা ক্লাবের প্রেসিডেন্ট পদেও দায়িত্ব পালন করে আসছিলেন।

মৃত্যু
------

২০১৮ সালের ৮ আগস্ট ৬৮ বছরে বয়সে ভারতের চেন্নাই এ একটি হাসপাতালে চিকিৎসাধীন অবস্থায় মারা যান। তিনি দীর্ঘকাল ধরে কিডনির সমস্যায় ভুগছিলেন। তিনি কয়েক মাস সিঙ্গাপুর ও থাইল্যান্ডে চিকিৎসাধীন ছিলেন তিনি।

তথ্যসূত্র
---------

1. ↑  "চলে গেলেন আফজালুর রহমান সিনহা | banglatribune.com"। *বাংলা ট্রিবিউন*। ২০১৮-০৮-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৮-১০।
2. ↑  Kantho, Kaler (২০১৮-০৮-০৯)। "চলে গেলেন আফজালুর রহমান সিনহা | কালের কণ্ঠ"। *Kalerkantho*। ২০১৮-০৮-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৮-১০।
3. ↑  "বাংলাদেশ ক্রিকেট বোর্ডের পরিচালক আফজালুর রহমান আর নেই"। *প্রথম আলো*। ২০১৮-০৮-০৯। সংগ্রহের তারিখ ২০১৮-০৮-১০।
**হিলসবোরো দুর্ঘটনা** মানুষের পদপিষ্ট হওয়ার একটি দুর্ঘটনা যেটি সংঘটিত হয়েছিল ১৯৮৯ সালের ১৫ এপ্রিল ইংল্যান্ডের হিলসবোরো স্টেডিয়ামে একটি ফুটবল খেলার সময়। এ ঘটনায় ৯৭ জন দর্শক মারা যায়।

ঘটনার তদন্ত কমিটি *টেইলর রিপোর্ট* প্রকাশ করে যাতে প্রধান কারণ হিসেবে পুলিশি নিয়ন্ত্রণের অভাবকেই দায়ী করা হয় যা ইংল্যান্ডের তৎকালীন অনেক স্টেডিয়ামের সমস্যা ছিল। এ ঘটনার পর ইংল্যান্ডের ফুটবল স্টেডিয়ামে ব্যাপক পরিবর্তন আসে।

দুর্ঘটনার বিবরণ
---------------

বড় কোন খেলার সময় প্রতিদ্বন্দী সমর্থকদের মধ্যে স্টেডিয়ামের বিভিন্ন অংশ ভাগ করে দেয়া হয়। সে অনুযায়ী খেলা শুরুর ১৫ মিনিট আগেই লিভারপুলের সমর্থকের লিপিংস লেন প্রান্তে বসার কথা ছিল। খেলা শুরু হবার কথা ছিল ৩:০০ টায়। ২.৩০ থেকে ২.৪০ এ উল্লেখযোগ্য সংখ্যক সমর্থক জড়ো হয় এবং সবাই স্টেডিয়ামে প্রবেশ করতে চেষ্টা করে। এ সময় প্রায় ৫০০০ সমর্থক মাঠের বাইরে উপস্থিত ছিল। পুলিশ জনতার এ ঢল সামাল দিতে বের হওয়ার জন্য নির্দেশিত গেট খুলে দেয়। ফলে জনতার ঢল নামে।

সরু প্রবেশ পথে হাজার হাজার সমর্থকের এ প্রবাহের ফলে দুর্ঘটনার সূত্রপাত হয়। জনতার ভীড়ে অস্বাভাবিক পরিস্থিতির উদ্রেক হয়। প্রান্তগুলোতে দর্শক ছিল কানায় কানায় পরিপূর্ণ। কিন্তু যে সমর্থকেরা প্রবেশ করছিলেন তারা এটা জানতেন না কারণ যে সমস্ত নিরাপত্তাকর্মী এ খবর জানাতেন তারা কোন কারণে সেখানে ছিলেন না।

কিছু সময় ধরে ভীড়ের সমস্যা কেবল আক্রান্ত দর্শক ছাড়া আর কেউ বুঝতে পারেননি। ইতোমধ্যে খেলা শুরু হয়ে গিয়েছিল। ৩.০৬ মিনিটে পুলিশের পরামর্শে রেফারি খেলা বন্ধ রাখেন। এ সময় দুর্ঘটনা এড়াতে অনেকে বেড়া বেয়ে উঠার চেষ্টা করেন। এসময় আরেকটি গেট খুলে দেয়া হয়। উপরের প্রান্তের দর্শকগণ নিচের প্রান্তের কিছু দর্শককে টেনে তুলেন।

সমর্থকেরা এত ভীড়ে দাঁড়িয়ে ছিলেন যে অনেকে দাঁড়ানো অবস্থাতেই মারা যান। কিছুক্ষনের মধ্যে ভিড়ে পিষ্ট আক্রান্তের ভীড়ে মাঠ ভর্তি হয়ে যায়। অনেকে খুব ঘামছিলেন, অনেকে আহতদের সেবা করছিলেন আবার অনেকে মৃতদের নিয়ে বসেছিলেন। পুলিশের চরম অদক্ষতা প্রকাশ পায় এ দুর্ঘটনায়।

### হতাহতের সংখ্যা

মোট ৯৪ জন ঘটনার দিন মারা যায়। ৭৬৬ জন আহত হয়। ঘটনার চার দিন পর ১৮ এপ্রিল ১৪-বছর বয়সী লি নিকোল হাসপাতালে মারা গেলে মৃতের সংখ্যা উন্নীত হয় ৯৫ জনে। চার বছর কোমায় থাকার পর ১৯৯৩ সালের মার্চ মাসে টনি ব্লান্ড মারা গেলে মৃতের সংখ্যা দাড়ায় ৯৬। ৩২ বছর ধরে এ দুর্ঘটনার বিভিন্ন চিহ্ন শরিরে বয়ে ২০২১ সালের ২৭ জুলাই ৫৫ বছর বয়সী অ্যান্ড্রু ডিভাইন মারা গেলে মৃতের সংখ্যা ৯৭ এ দাঁড়ায়। লিভারপুল ফুটবল ক্লাব এ আজীবন অনুরাগীর সম্মানে তাদের ২০২২/২৩ সালের জার্সিগুলোতে অনন্ত অগ্নিশিখার সাথে ৯৭ সংখ্যাটি যোগ করার সিদ্ধান্ত নেয়।

এদের স্মরণে হিলসবোরো স্টেডিয়ামে ১৯৯৯ সালে স্মরনিকা স্থাপন করা হয়েছে।

তথ্যসূত্র
---------

* Piece from The Guardian describing the story of The Sun and Hillsborough
* Leader from the Liverpool Echo in response to The Sun's apology
* Liverpool Football Club Hillsborough Memorial
* Hillsborough Tragedy article on LFC Online
* Ruling from the House of Lords
* Liverpool to pay tribute to 97th Hillsborough victim Andrew Devine before Anfield Premier League opener

বহিঃসংযোগ
---------

* Official website of the Hillsborough Justice Campaign (HJC)
* Memorial page (official Liverpool FC website) including list of victims (accessibility page, not normal page)
* BBC News On this Day
* 'Hillsborough' television drama at the Internet Movie Database
* 'Hillsborough' television drama at BFI Screenonline
আফতাব আহমেদ খান নিবন্ধের সাথে বিভ্রান্ত হবেন না।

লেফটেন্যান্ট জেনারেল **আফতাব আহমদ খান** (ইংরেজি: Aftab Ahmad Khan) ছিলেন একজন অবসরপ্রাপ্ত পাকিস্তান সেনাবাহিনীর পদাতিক অফিসার। তিনি বিখ্যাত খান বাহাদুর মিঞা আলতাফ হোসেন খান (১৮৭৪-১৯৪৬) এবং মেহেন্দী বেগম এর প্রসিদ্ধ পরিবারের অক্টোবর ২২, ১৯২৩ এ বাতালার, গুরুদাসপুর জেলা, ব্রিটিশ ভারতে জন্মগ্রহণ করেন।

জীবনী
-----

### প্রথম জীবন, সামরিক শিক্ষা এবং সম্মান

*মিউনিসিপ্যাল বোর্ড (এমবি) হাই স্কুল বাতালা* প্রাথমিক শিক্ষা সমাপনীর পরে লেফটেন্যান্ট জেনারেল আফতাব আহমদ খান সরকারি কলেজ, লাহোর থেকে স্নাতক এবং ভারতীয় সামরিক একাডেমী দেরাদুন যোগ দেন।

### সামরিক কর্মজীবন

তিনি ২১ জুন ১৯৪২ সালে দ্বিতীয় লেফটেনেন্ট হিসেবে ভারতীয় সেনাবাহিনীতে কমিশন এবং তারপরে শীঘ্রই ১মে ব্যাটালিয়ন যোগ দেন এছাড়াও ব্রিটিশ মধ্যপ্রাচ্য কমান্ড মধ্যে দ্বিতীয় পাঞ্জাব রেজিমেন্ট ছিলেন।

একজন তরুণ অফিসার হিসেবে তিনি মিশর, প্যালেস্টাইন, সিরিয়া ও লেবাননে নিম্নলিখিত দুই বছর ধরে বিভিন্ন সেনাদল কলকব্জা পরিবেশিত করেন।

এক্স কর্পস (পাকিস্তান)
----------------------

.

এক্স কর্পস (পাকিস্তান) উত্থাপন জন্য লেফটেন্যান্ট জেনারেল আফতাব আহমদ খান একটি গাথা হিসেবে, পাকিস্তান আর্মি তা থেকে এক্সট্রুডিং দশ দন্ডের সঙ্গে একটি রাইজিং সান (আফতাব জন্য উর্দু) অণুধ্যায়ী কর্পসের পরিচয়চিহ্ন নির্বাচন করেছেন।

| সামরিক দপ্তর
 |
| --- |
| পূর্বসূরীপোস্ট তৈরি | **কমান্ডার এক্স কর্পস (পাকিস্তান)**১৯৭৪–১৯৭৬ | উত্তরসূরীলেফটেন্যান্ট জেনারেল ফায়েজ আলি চিস্তী |
|
| পূর্বসূরী | **জিওসি ২৩ পদাতিক ডিভিশন** | উত্তরসূরী |
|
| পূর্বসূরীতৈরি পোস্ট | **ডিজি সামরিক প্রশিক্ষণ, গবেষণা ও উন্নয়ন** | উত্তরসূরী |
|
| পূর্বসূরী | **জেনারেল স্টাফ ভাইস চিফ** | উত্তরসূরী |
|

পোস্ট সামরিক কর্মজীবন
---------------------

অবসরের পরে লেফটেন্যান্ট জেনারেল আফতাব আহমদ খান ১৯৮০ থেকে ১৯৭৬ সালে পাকিস্তানের রাষ্ট্রদূত হিসেবে লিবিয়া পাঠানো হয়েছিল এবং পরে ফিলিপাইন ১৯৮৪-১৯৮৬ পাকিস্তানের রাষ্ট্রদূত হিসেবে নিযুক্ত করা হয়।

| কূটনৈতিক পদবী
 |
| --- |
|
| পূর্বসূরীলেফটেন্যান্ট জেনারেল রাখমান গুল | **পাকিস্তানের রাষ্ট্রদূত**
Libya**১৯৭৬–১৯৮০**  | উত্তরসূরী?? |
|
|
| পূর্বসূরী?? | **পাকিস্তানের রাষ্ট্রদূত** 
Philippines**১৯৮৪–১৯৮৬**  | উত্তরসূরী?? |
|

পুরস্কার এবং উদ্ধৃত বাক্যসমূহ
-----------------------------

|  |  |
| --- | --- |
| Order of Sikatuna Citation | Citation of Grosses Deutsche Verdienst Kreuz |
|

পরিবার
------

লেফটেন্যান্ট জেনারেল আফতাব আহমদ খান ১৯৬০ সালে নাসরিন হায়াত খানকে বিয়ে করেন এবং একটি মেয়ে আমবিরিন এ খান এবং একটি ছেলে শাহবাজ এ খান রয়েছে।
মিসেস নাসরিন আফতাব খান ২০০১ সালে একটি দীর্ঘায়িত অসুস্থতার কারণে মারা যান।

মৃত্যু
------

লেফটেন্যান্ট জেনারেল আফতাব আহমদ খান ৮৮ বছর বয়সে জুলাই ১২, ২০১১ সালে হঠাৎ হার্ট অ্যাটাক মৃত্যুবরণ করেন এবং অবসরপ্রাপ্ত কমান্ডার জন্য পাকিস্তান আর্মি এর প্রথাগত সামরিক সম্মান সঙ্গে তাকে সমাহিত করা হয়।
তিনি তার মেয়ে আমব্রিন ফাহিম ইনাম এবং ছেলে শাহবাজ আফতাব খান ও তিন নাতি সৈয়দা শারমিন হননি, আলী শাহবাজ খান ও কামিলা শাহবাজ খান রেখে যান।

তথ্যসূত্র
---------

বহিঃসংযোগ
---------

*
**এস এম এমদাদুল হক** বাংলাদেশ সুপ্রীম কোর্টের হাইকোর্ট বিভাগের একজন বিচারপতি।

জীবনের প্রথমার্ধ
----------------

এমদাদুল হক ১৯৬৩ সালের ৭ নভেম্বর জন্মগ্রহণ করেন। তিনি রাজশাহী বিশ্ববিদ্যালয় থেকে আইন বিষয়ে স্নাতক ও স্নাতকোত্তর সম্পন্ন করেছেন।

কর্মজীবন
--------

এমদাদুল হক ১৯৯০ সালের ৭ অক্টোবর জেলা আদালতে আইনজীবী হিসেবে কাজ শুরু করেন।

১৯৯২ সালের ২৬ নভেম্বর, এমদাদুল হক বাংলাদেশ সুপ্রিম কোর্টের হাইকোর্ট বিভাগের একজন আইনজীবী হন।

২০০৪ সালের‌ ২৩ আগস্ট, এমদাদুল হক বাংলাদেশ সুপ্রিম কোর্টের হাইকোর্ট বিভাগে অতিরিক্ত বিচারপতি হিসাবে নিয়োগ পান। পরবর্তীতে ২৩ আগস্ট ২০০৬ সালে তিনি স্থায়ী বিচারক হিসেবে দায়িত্বপালন শুরু করেন।

এমদাদুল হক সহ অন্যান্য ১৮জন বিচারক হাইকোর্ট বিভাগের একটি রায়ের বিরোধিতা করেছিলেন, যা সরকারকে ১০ জন বিচারকের নিয়োগ নিশ্চিত করার নির্দেশ দিয়েছিল। রায়টি বিএনপি সরকার ২০০৮ সালের জুলাইয়ে অস্বীকার করেছিল।

২০০৯ সালের ২৭ আগস্ট, এমদাদুল হক ও বিচারপতি এএফএম আবদুর রহমান ২০০১ সালে দায়ের করা একটি অস্ত্র মামলা থেকে সংসদ সদস্য জয়নাল হাজারীকে খালাস দেন।

২০১০ সালের ডিসেম্বরে, এমদাদুল হক ও বিচারপতি মোঃ আশফাকুল ইসলাম "অলাভজনক প্রতিষ্ঠান হওয়ায় কর জমা দেওয়ার প্রয়োজন নেই" মর্মে গুলশান ক্লাবের করা একটি পিটিশনে জাতীয় রাজস্ব বোর্ডকে গুলশান ক্লাবের আয়কর দিতে হবে উল্লেখ করে একটি আদেশ জারি করেন

এমদাদুল হক ও বিচারপতি এস এম মজিবুর রহমান তালসারা দরবার শরীফ ডাকাতির মামলায় র‌্যাপিড অ্যাকশন ব্যাটালিয়নের সাত কর্মকর্তার বিরুদ্ধে ২০১৬ সালের আগস্টে বিচার প্রক্রিয়া শুরুর আদেশ জারি করেন।

এমদাদুল হক ও বিচারপতি ভীষ্মদেব চক্রবর্তী ২০২০ সালের ১৪ ডিসেম্বর, অভিযোগ সন্দেহাতীতভাবে প্রমাণিত না হওয়ায় ২০০২ সালে এক কিশোরীকে অপহরণ ও গণধর্ষণের অভিযোগে দায়ের করা মামলায় নেত্রকোনার নিম্ন আদালতের দেওয়া রায়ে মৃত্যুদণ্ডপ্রাপ্ত পাঁচজনকে বেকসুর খালাস প্রদান করেন।

তথ্যসূত্র
---------

1. 1 2 3  "Home : Supreme Court of Bangladesh"। *www.supremecourt.gov.bd*। ২০২২-০৭-১৫ তারিখে মূল থেকে আর্কাইভ করা। সংগ্রহের তারিখ ২০২২-০২-০৯।
2. 1 2 3  "Home : Supreme Court of Bangladesh"। *www.supremecourt.gov.bd*। ২০২২-০৭-১৫ তারিখে মূল থেকে আর্কাইভ করা। সংগ্রহের তারিখ ২০২২-০২-০৯।
3. ↑  Staff Correspondent (২০০৮-০৭-২৮)। "19 sitting judges oppose HC rule"। *The Daily Star* (ইংরেজি ভাষায়)। সংগ্রহের তারিখ ২০২২-০২-০৯।
4. ↑  Staff Correspondent (২০০৯-০৮-২৭)। "Joynal Hazari acquitted of charges"। *The Daily Star* (ইংরেজি ভাষায়)। সংগ্রহের তারিখ ২০২২-০২-০৯।
5. ↑  Staff Correspondent (২০১০-১২-১৪)। "Gulshan Club not exempted from paying income tax"। *The Daily Star* (ইংরেজি ভাষায়)। সংগ্রহের তারিখ ২০২২-০২-০৯।
6. ↑  jagonews24.com। "Ctg shrine looting: Trial against Rab men to go on"। *jagonews24.com* (ইংরেজি ভাষায়)। সংগ্রহের তারিখ ২০২২-০২-০৯।
7. ↑  Report, Star Online (২০২০-১২-১৪)। "HC acquits 5 death row convicts in a Netrokona rape case"। *The Daily Star* (ইংরেজি ভাষায়)। সংগ্রহের তারিখ ২০২২-০২-০৯।
**হারিকেন প্যাট্রিসিয়া** হল পশ্চিম গোলার্ধের একটি সক্রিয় শক্তিশালী ঘূর্ণিঝড় যা পশ্চিম মেক্সিকোর উপকূলের দিকে আঘাত হানতে পারে বলে ধারণা করা হচ্ছে। বিশ্ব আবহাওয়া সংস্থা এটিকে সাম্প্রতিককালে পশ্চিম গোলার্ধে ক্রান্তীয় ঘূর্ণিঝরগুলোর মধ্যে সবচেয়ে তীব্রতম বলে পরিমাপ করেছে। তাহুয়ানতিপেক উপসাগরে ২০১৫-এর অক্টোবরের মাঝামাঝিতে এটি সৃষ্টি হয়েছিল এবং প্রাথমিকভাবে এটিকে ক্রান্তীয় ঝড়োপ্রবাহ বলে উল্লেখ করা হয়েছিল। পরবর্তিতে এটি ক্রান্তীয় ঝড়োপ্রবাহের মাত্রা অতিক্রম করে ও প্যাট্রিসিয়া নামে নামকরণ করা হয়।

২২শে অক্টোবর এটি ক্রমশ প্রলয়ংকারী ঝড়ে পরিণত হয় এবং আবহাওয়াবিদরা এটিকে ৫ মাত্রার ঘূর্ণিঝড় হিসেবে অবহিত করেন। স্যাটেলাইট যুগে (১৯৬০-এর দশক থেকে বর্তমান) ঘূর্ণিঝড়ের মাত্রা দ্রুত বৃদ্ধির এই হার আগে কখনও রেকর্ড করা হয়নি। শুধুমাত্র ১৯৯৭ সালে ঘূর্ণিঝর লিন্ডার মাত্রা অনেকটা এরকম হারে বৃদ্ধি পেয়েছিল। প্যাট্রিসিয়ার পূর্বমহুর্তে মধ্য আমারেকিায় ব্যাপক বৃষ্টিপাত ও বন্যা পরিস্থিতির সৃষ্টি হয়। হাজার হাজার মানুষ সরাসরি এই ঝড়ের কবলে আক্রান্ত হয়, এরমধ্যে উল্লেখযোগ্য হল গুয়াতেমালা। এই পরিস্থিতিতে কমপক্ষে ৬ জনের হতাহতের খবর পাওয়া যায় তারমধ্যে ৪জন এল সালভাদরে, একজন গুয়াতেমালায় ও একজন নিকারাগুয়ায়।

পরবর্তিতে ২৩শে অক্টোবর প্যাট্রিসিয়া ওই অঞ্চলে ৫ মাত্রার দ্বিতীয় ঘূর্ণিঝর হিসেবে রেকর্ড করা হয়। ১৯৫৯ সালের মেক্সিকো ঘূর্ণিঝরটি ছিল প্রথম ৫ মাত্রার ঘূর্ণিঝর। ৫ মাত্রার ঘূর্ণিঝর হিসেবে ২০০৭-এর ডিনের পর এটি মেক্সিকো উপকূলে আঘাত হানতে পারে বলে ধারণা করা হচ্ছে।

তথ্যসূত্র
---------

1. ↑  Dennis Mersereau (অক্টোবর ২৩, ২০১৫)। "At 200 MPH, Hurricane Patricia Is Now the Strongest Tropical Cyclone Ever Recorded"। *The Vane*। Gawker Media। অক্টোবর ২৩, ২০১৫ তারিখে মূল থেকে আর্কাইভ করা। সংগ্রহের তারিখ অক্টোবর ২৩, ২০১৫।
**জে.বি.এম. হাসান**, জেবিএম হাসান নামেও লেখা, বাংলাদেশ সুপ্রিম কোর্টের হাইকোর্ট বিভাগের একজন বিচারক।

জীবনের প্রথমার্ধ
----------------

হাসানের জন্ম ১০ জানুয়ারি ১৯৬৮ সালে তিনি রাজশাহী বিশ্ববিদ্যালয় থেকে আইন বিষয়ে স্নাতক ও স্নাতকোত্তর সম্পন্ন করেন।

কর্মজীবন
--------

হাসান ১৯৯২ সালের ১০ মে জেলা আদালতে আইনজীবী হন।

২২ জানুয়ারী ১৯৯৪ সালে, হাসান বাংলাদেশ সুপ্রিম কোর্টের হাইকোর্ট বিভাগের একজন আইনজীবী হন।

হাসান ২১ জুলাই ২০০৪ সালে বাংলাদেশ সুপ্রিম কোর্টের আপিল বিভাগের আইনজীবী হন।

১৮ এপ্রিল ২০১০ সালে, হাসান বাংলাদেশ সুপ্রিম কোর্টের হাইকোর্ট বিভাগের অতিরিক্ত বিচারপতি হন।

হাসানকে ১৫ এপ্রিল ২০১২ সালে হাইকোর্ট বিভাগের স্থায়ী বিচারপতি করা হয়।

৩১ ডিসেম্বর ২০১৮ তারিখে অনুষ্ঠিতব্য একাদশ জাতীয় সংসদ নির্বাচনের আগে বাংলাদেশ নির্বাচন কমিশনের প্রার্থিতা বাতিলের সিদ্ধান্তকে চ্যালেঞ্জ করে সাবেক প্রধানমন্ত্রী খালেদা জিয়ার আপিল শুনানির জন্য প্রধান বিচারপতি সৈয়দ মাহমুদ হোসেন হাসানকে ১২ ডিসেম্বর ২০১৮ সালে এ বিচারক নিয়োগ করেছিলেন।  বিচারপতি সৈয়দ রেফাত আহমেদ ও বিচারপতি মোঃ ইকবাল কবির বিভক্ত রায় দেওয়ার পর তার কাছে শুনানি হয়। হাসান ও বিচারপতি মো. খায়রুল আলম একাদশ জাতীয় সংসদ নির্বাচনে বাংলাদেশ জাতীয়তাবাদী দলের এম রশিদুজ্জামান মিল্লাতের প্রার্থিতা বাতিল করেছেন। খালেদা জিয়ার আইনজীবী এ জে মোহাম্মদ আলী হাসানের প্রতি অনাস্থা প্রকাশ করেন।

২০২১ সালের জানুয়ারিতে, হাসান এবং বিচারপতি মো. খায়রুল আলম ইউনাইটেড হাসপাতাল, ঢাকাকে হাসপাতালের কোভিড-১৯ ওয়ার্ডে অগ্নিকাণ্ডে নিহত ব্যক্তিদের পরিবারকে ১২ মিলিয়ন টাকা ক্ষতিপূরণ দেওয়ার নির্দেশ দেন। ২০ সেপ্টেম্বর ২০২১ তারিখে, হাসান এবং বিচারপতি রাজিক আল জলিল ঢাকা ওয়াসাকে পানি দূষণ মোকাবেলার জন্য একটি পরিকল্পনা প্রদানের নির্দেশ দেন।

২৫ জানুয়ারী ২০২১ তারিখে, হাসান এবং বিচারপতি ফাতেমা নাজিব পার্বত্য চট্টগ্রাম জেলায় ( বান্দরবান জেলা, খাগড়াছড়ি জেলা এবং রাঙ্গামাটি জেলা ) সমস্ত অবৈধ ইট ভাটা বন্ধ করার নির্দেশ দেন।

তথ্যসূত্র
---------

1. ↑  "SC upholds stay on judicial probes into attacks on Hindus"। *New Age* (ইংরেজি ভাষায়)। সংগ্রহের তারিখ ২০২২-০২-১৩।
2. 1 2 3 4 5 6 7  "Home : Supreme Court of Bangladesh"। *www.supremecourt.gov.bd*। সংগ্রহের তারিখ ২০২২-০২-১৩।
3. 1 2  "New High Court bench of Justice JBM Hassan to hear Khaleda's pleas to run in election"। *bdnews24.com*। সংগ্রহের তারিখ ২০২২-০২-১৩।
4. ↑  "CJ constitutes new bench to hear plea on Khaleda's candidature"। *jagonews24.com* (ইংরেজি ভাষায়)। সংগ্রহের তারিখ ২০২২-০২-১৩।
5. ↑  "Jamalpur-1 BNP candidate's nomination halted"। *Risingbd* (ইংরেজি ভাষায়)। সংগ্রহের তারিখ ২০২২-০২-১৩।
6. ↑  "HC Bench on 3 Petitions: Khaleda expresses no confidence"। *The Daily Star* (ইংরেজি ভাষায়)। ২০১৮-১২-১৪। সংগ্রহের তারিখ ২০২২-০২-১৩।
7. ↑  "HC orders United Hospital to pay Tk 30 lakh each to 4 fire victims' families"। *unb.com.bd* (English ভাষায়)। সংগ্রহের তারিখ ২০২২-০২-১৩। উদ্ধৃতি শৈলী রক্ষণাবেক্ষণ: অচেনা ভাষা (link)
8. ↑  "HC wants to know WASA's plan for preventing water contamination"। *The Business Standard* (ইংরেজি ভাষায়)। ২০২১-০৯-২০। সংগ্রহের তারিখ ২০২২-০২-১৩।
9. ↑  "HC directs to shutdown illegal brick kilns in three districts of CHT FE ONLINE REPORT"। *The Financial Express* (ইংরেজি ভাষায়)। সংগ্রহের তারিখ ২০২২-০২-১৩।
10. ↑  "High Court orders shutting down illegal brick kilns in hill tracts"। *www.dhakatribune.com* (ইংরেজি ভাষায়)। সংগ্রহের তারিখ ২০২২-০২-১৩।
**রামমালা লাইব্রেরী** বা **রামমালা গ্রন্থাগার** বাংলাদেশের কুমিল্লায় অবস্থিত দেশের সবচেয়ে প্রাচীন এবং বর্তমানে সক্রিয় গ্রন্থাগার। ১৯১২ খ্রিস্টাব্দে প্রখ্যাত বাঙালি সমাজসেবী ও লোকহিতৈষী মহেশচন্দ্র ভট্টাচার্য (১৮৫৮ - ১৯৪৪) ঐতিহ্যবাহী ঈশ্বর পাঠশালা টোল নামক সংস্কৃত স্কুলের ব্যক্তিগত গ্রন্থাগারটির বিস্তার ঘটিয়ে গ্রন্থাগারটির পুনঃপ্রতিষ্ঠা করেন।

প্রতিষ্ঠার পর ড.রাসমোহন চক্রবর্তী ও মহেশচন্দ্র ভট্টাচার্য নিজে এটির উন্নতি সাধনে উদ্যোগী হন। সাম্প্রতিক নিবন্ধে প্রকাশ, "বৃটিশ শাসনামলে স্থানীয় পরিবারের মানুষজন তাদের বহু পাণ্ডুলিপিসহ ব্যক্তিগত লাইব্রেরির বিভিন্ন সংগ্রহ সুরক্ষার জন্য দান করেছেন।"

রামমালা গ্রন্থাগারে এই সংগ্রহের মধ্যে আধুনিক কালের শুরুতে (আনুমানিক ১৭০০ - ১৯০০ খ্রিস্টাব্দে) ভুর্জপত্র তথা তালপাতা ও অন্য পাতায় বা কাগজে  লিখিত প্রায় ৯ হাজার পাণ্ডুলিপি রয়েছে। শিক্ষা বিস্তারে ও বাংলা সংস্কৃতি রক্ষার্থে পুঁথিগুলি সংগৃহীত হয়েছিল। সংগৃহীত পুঁথির বিষয় ছিল -  স্থানীয় বাংলা ভাষায় লিখিত (যেমন মহাভারত মহাকাব্যের দুর্লভ সমালোচনা) এবং প্রাকৃতের উপর লিখিত কোন বিষয়সহ বিজ্ঞান, আইন, সংস্কৃত সাহিত্য সম্পর্কিত। গ্রন্থাগারে হিন্দুধর্মের গ্রন্থসমূহের সংগ্রহ ছাড়াও স্বতন্ত্র ও স্থানীয় ইসলাম ধর্মের বিভিন্ন গ্রন্থরাজিও (যেমন সত্যপীরের পুঁথি) সংগ্রহের মধ্যে ছিল।  এব্যাপারে বেঞ্জামিন ফ্লেমিংয়ের মন্তব্য হল, গ্রন্থাগারের অসংখ্য সংগ্রহের মধ্যে সাহিত্য, কাব্য, দর্শন, ব্যাকরণ, চিকিৎসা, জ্যোতিষ  ইত্যাদি বিষয়ের সন্ধান পাওয়া গেলেও অনেক প্রচেষ্টা সত্ত্বেও সম্পূর্ণ সংগ্রহ অজানাই থেকে গেছে। গ্রন্থাগারটি সংরক্ষণের ব্যাপারে সব রকমের প্রয়াস নেওয়া হয়েছে যেমন কিছু পাণ্ডুলিপিগুলি ডিজিটাল ফটোগ্রাফিতে সংরক্ষণের জন্য ২০১৪ খ্রিস্টাব্দে তালিকা তৈরির কাজ শুরু হয়েছে।

সংস্কৃত শিক্ষার জন্য গ্রন্থাগার কেবল পুঁথি বা পাণ্ডুলিপি সংগ্রহ ও সংরক্ষণে যথোপযুক্ত ব্যবস্থা নেয়নি,বরং সংস্কৃত গ্রন্থ প্রকাশের কাজও করেছিল। হিন্দুধর্ম, বৌদ্ধধর্ম, খ্রিস্টধর্ম, ইসলাম ধর্ম ও জৈনধর্মের মুদ্রিত গ্রন্থরাজি সংগ্রহে  গ্রন্থাগারটি ধর্মীয়  শিক্ষা প্রদানে এক গুরুত্বপূর্ণ গবেষণা কেন্দ্র হিসাবে পরিগণিত হয়েছিল।

তথ্যসূত্র
---------

1. ↑  Fleming, Benjamin (১৫ ফেব্রুয়ারি ২০১৪)। "Rāmamālā Library Manuscript project - the need"। *The Daily Star*।
2. ↑  "Endangered Archives Programme: Rāmamālā Library manuscript project"। *Endangered Archives Programme*। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০২১।

বহিঃসংযোগ
---------

* মহেশ চন্দ্র ভট্টাচার্য সম্পর্কে একটি বইয়ের উন্মুক্ত গ্রন্থাগারটি
**জর্জ গ্রেগরি বার্কলে** (২৯ আগস্ট ১৯০২ - ২ জানুয়ারী ১৯৯১) মার্কিন যুক্তরাষ্ট্রের নৌবাহিনীর একজন ভাইস অ্যাডমিরাল এবং চিকিৎসক ছিলেন, এছাড়াও তিনি মার্কিন যুক্তরাষ্ট্রের তিনজন রাষ্ট্রপতির সময়কালে দায়িত্ব পালন করেন।

জীবনের প্রথমার্ধ
----------------

বার্কলি পেনসিলভানিয়ার পিটসবার্গে জন্মগ্রহণ করেন, এবং পিটসবার্গ বিশ্ববিদ্যালয় ও 'ইউনিভার্সিটি অফ পিটসবার্গ স্কুল অফ মেডিসিন' থেকে স্নাতক ডিগ্রি অর্জন করেন। পিটসবার্গে ফিরে আসার আগে তিনি ১৯২৯ থেকে ১৯৩২ সাল পর্যন্ত রচেস্টার, মিনেসোটার মায়ো ক্লিনিকে চিকিৎসাবিদ্যা অনুশীলনের পাশাপাশি 'ইউনিভার্সিটি অফ পিটসবার্গ স্কুল অফ মেডিসিন' এ শিক্ষকতা করেন; এছাড়াও হৃদ ও অন্তররোগ চিকিৎসায় তার বিশেষত্ব ছিল।

বার্কলে ১৯৪১ সালে লেফটেন্যান্ট কমান্ডার হিসাবে মার্কিন যুক্তরাষ্ট্রের নৌবাহিনীতে যোগদান করেন এবং দ্বিতীয় বিশ্বযুদ্ধের সময় দক্ষিণ প্রশান্ত মহাসাগরে দায়িত্ব পালন করেন। পরবর্তীতে, তাকে বিভিন্ন নৌবাহিনীর হাসপাতালে নিয়োগ দেওয়া হয় এবং ১৯৫৭ সালে ওয়াশিংটন, ডিসিতে নৌবাহিনীর ডিসপেনসারির কমান্ডার হন।

পরবর্তী জীবন ও মৃত্যু
---------------------

অবসর গ্রহণের পর, বার্কলি মেরিল্যান্ডের চেভি চেজে থাকতেন। তিনি ১৯৭০ সালে পেনসিলভেনিয়ার ব্লেয়ারসভিলে চলে আসেন, তারপর ১৯৭৫ সালে তার স্ত্রী, প্রাক্তন ইসাবেল উইনবার্নের মৃত্যুর দুই বছর পর লস অ্যাঞ্জেলেসে চলে আসেন।

২ জানুয়ারী ১৯৯১, বার্কলে লস অ্যাঞ্জেলেসের একটি নার্সিং হোমে নিউমোনিয়ায় মারা যান।

তথ্যসূত্র
---------

1. ↑  "Adm. George Burkley Dies at 88; Was Doctor for Three Presidents"। *The New York Times*। জানুয়ারি ৫, ১৯৯১। জানুয়ারি ২১, ২০২৩ তারিখে মূল থেকে আর্কাইভ করা। সংগ্রহের তারিখ জানুয়ারি ২০, ২০২৩।
2. ↑  Archives, L. A. Times (জানুয়ারি ৭, ১৯৯১)। "George Burkley; Doctor Served 3 Presidents"। *Los Angeles Times*।
3. 1 2 3 4 5 6  "GEORGE G. BURKLEY, 88, DIES"। *The Washington Post*। জানুয়ারি ৪, ১৯৯১। সংগ্রহের তারিখ মার্চ ৭, ২০২৩।
**রঘুনাথ ভট্ট গোস্বামী** (১৫০৫–১৫৭৯) ছিলেন বৈষ্ণব সাধক চৈতন্য মহাপ্রভুর একজন সুপরিচিত অনুসারী, এবং প্রভাবশালী গৌড়ীয় বৈষ্ণব গোষ্ঠীর (সম্মিলিতভাবে বৃন্দাবনের ষড় গোস্বামী নামে বিখ্যাত) সদস্য। গৌড়ীয় ঐতিহ্যের অনুসারীরা তাঁকে ভক্তি যোগ ব্যবস্থার একজন আদর্শ অনুশীলনকারী হিসেবে গণ্য করেন।

জীবনের প্রথমার্ধ
----------------

রঘুনাথ ভট্ট গোস্বামী পূর্ব বঙ্গের এক ভক্ত পরিবারে জন্মগ্রহণ করেন। তার পিতা তপন মিশ্র একজন ধর্মপ্রাণ বৈষ্ণব ছিলেন। তপন মিশ্র মাঝে মাঝে চৈতন্য মহাপ্রভুকে তার বাড়িতে আহারের আমন্ত্রণ জানাতেন। চৈতন্য মহাপ্রভু যখন শ্রী তপন মিশ্রের বাড়িতে যেতেন, রঘুনাথ ভট্ট প্রায়ই তাঁর পদসংবাহন করতেন।

রঘুনাথ তাঁর প্রাথমিক বছরগুলিতে অধ্যয়নে অনেক সময় ব্যয় করেছিলেন, এবং সংস্কৃত ব্যাকরণ, অলঙ্কারশাস্ত্র তথা বৈদিক শাস্ত্রে পারদর্শী হয়েছিলেন। তাঁর আনুষ্ঠানিক পাঠ শেষ হলে তাঁর বাবা তাঁকে পুরীতে পাঠান। সেখানে তিনি আবার চৈতন্য মহাপ্রভুর সাথে দেখা করেন, আট মাস তাঁর সেবায় ব্যয় করেন এবং নিয়মিত তাঁর জন্য রান্না করেন। তাঁর সেবায় খুশি হয়ে চৈতন্য মহাপ্রভু রঘুনাথকে তাঁর নিজের গলার তুলসী মালা প্রদান করেন।

পরবর্তী জীবন
------------

পিতা-মাতার মৃত্যুর পর তিনি জগন্নাথ পুরীতে ফিরে আসেন। সেখানে তিনি আরও আট মাস মহাপ্রভুর সেবায় অতিবাহিত করেন। চৈতন্য মহাপ্রভু তখন রঘুনাথকে তাঁর শিষ্য রূপ গোস্বামী এবং সনাতন গোস্বামীর তত্ত্বাবধানে ভাগবত পুরাণ সহ অন্যান্য বৈদিক ও পৌরাণিক শাস্ত্র অধ্যয়নের উদ্দেশ্যে বৃন্দাবনে প্রেরণ করেন। এখানেই তিনি অধিকারীরূপে ষড় গোস্বামী গোষ্ঠীর সদস্য হয়েছিলেন।

উত্তরাধিকার
-----------

রঘুনাথের মৃত্যুর কিছু সময় পরে, তাঁর শিষ্যগণ বৃন্দাবনে শ্রী গৌর গোবিন্দের একটি মন্দির তৈরি করেন। গৌড়ীয় বৈষ্ণব ঐতিহ্যের বর্তমান অনুসারীদের দ্বারা তাকে 'গুরু' হিসাবে সম্মান দেওয়া হয়। শ্রী রঘুনাথ ভট্ট গোস্বামীর দু'জন প্রধান শিষ্য ছিলেন যথা শ্রী গদাধর ভট্ট গোস্বামী (একজন বিখ্যাত হিন্দি কবি) এবং শ্রী কৃষ্ণ দাস কবিরাজ গোস্বামী (চৈতন্য চরিতামৃতের লেখক)। শ্রী চৈতন্য মহাপ্রভু তাকে শ্রীমদ্ভাগবতম, তুলসী মালা উপহার দিয়েছিলেন যা আজও তাদের পাদুকাসহ শ্রী রঘুনাথ ভট্ট গোস্বামী পীঠ, ভট্ট জি কে হাভেলি, বৃন্দাবনে তাদের উত্তরাধিকারীদের দ্বারা সংরক্ষিত এবং তা পূজা করা হয়

আরও দেখুন
---------

* ভক্তি যোগ
* হরে কৃষ্ণ (মন্ত্র)
* নিত্যানন্দ
* গৌড়ীয় মঠ
* আন্তর্জাতিক কৃষ্ণভাবনামৃত সংঘ
* কৃষ্ণবাদ

তথ্যসূত্র
---------

1. ↑  Shri Raghunath Bhatt Goswami evam unki Parampara

বহিঃসংযোগ
---------

* Raghunatha Bhatta Goswami (radhakunda.com)
**অর্ধেন্দুশেখর মুস্তফি** (২৫ জানুয়ারী ১৮৫০ — ৫ সেপ্টেম্বর ১৯০৮) ছিলেন একজন বাঙালি অভিনেতা, নাট্য লেখক এবং মঞ্চ ব্যক্তিত্ব। নাট্যজগতে "মুস্তোফী সাহেব" নামে পরিচিত ছিলেন। কলকাতার বাগবাজারে তিনি জন্মগ্রহণ করেন।

কর্মজীবন
--------

মুস্তফি ১৮৫০ সালে ব্রিটিশ ভারতের বাগবাজার, কলকাতায় জন্মগ্রহণ করেছিলেন। তিনি হেয়ার স্কুলে পড়াশোনা করেছেন। মুস্তফি ১৮৬৭ সালে পাথুরিয়াঘাটা রাজপ্রাসাদে *কিছু কিছু বুঝি* নামক ব্যঙ্গ নাটকে অভিনয় করেছিলেন। তিনি বাগবাজার অ্যামেচার থিয়েটার দলে যোগ দেন এবং উপন্যাসিক দিনবন্ধু মিত্রের রচিত *সধবার একাদশীতে* অভিনয় করেন। তিনি গিরিশ চন্দ্র ঘোষের একজন প্রতিদ্বন্দ্বী এবং সহযোগী অভিনেতা হিসাবে পরিচিত ছিলেন। মুস্তফি ঘোষকে ১৮৭২ সালে জাতীয় থিয়েটার প্রতিষ্ঠা করতে সহায়তা করেছিলেন।

বিশ্ববিদ্যালয়ের প্রথাগত যোগ্যতা না থাকলেও ইংরেজি ভাষা ও সাহিত্যের দখল ছিল। গিরিশচন্দ্রের মতে অর্ধেন্দুশেখর যে অংশ অভিনয় করতেন সেই অংশই অননুকরণীয় হতো। অমৃতালাল বসু মুস্তাফিকে "বিধাতার হাতেগড়া অভিনেতা" বলে বর্ণনা করেছিলেন কারণ তিনি একই নাটকে বিভিন্ন ধরনের চরিত্রে অভিনয় করতে পারতেন। *নীলদর্পণে* মুস্তফি প্রতিপক্ষ ইংরেজদের উড সাহেবের চরিত্র-সহ পুরুষ এবং মহিলা উভয় চরিত্রে অভিনয় করেছিলেন।

তিনি কলকাতার একজন সফল নাট্য শিক্ষকও ছিলেন। মুস্তাফি ১৮৭২ থেকে ১৯০৪ সাল পর্যন্ত ভারতীয় জাতীয় থিয়েটার, গ্রেট ন্যাশনাল থিয়েটার, পান্না থিয়েটার, আর্য নাট্য সমাজ, মিনার্ভা, অরোরা এবং স্টার থিয়েটার সহ বিভিন্ন পর্যায়ে অভিনয় করেছিলেন। *বিনার ঝনকার* নামে তিনি একটি বইও লিখেছিলেন।

নাটকের তালিকা
-------------

* নবীন তপস্বিনী - *জলধর*
* নীলদর্পণ - ‘উড সাহেব’
* দুর্গেশনন্দিনী - *বিদ্যাদিগ্গজ*
* সিরাজউদ্দৌলা - *ড্রেক*
* মীর কাশিম - *হলওয়েল*
* প্রফুল্ল - *রমেশ*
* রিজিয়া - *ঘাতক*
* প্রতাপাদিত্য - *রডা*
* বুড়ো শালিকর ঘারে রো
* মেঘনাদবধ
* বলিদান
* হীরকচূর্ণ

তথ্যসূত্র
---------

1. ↑  "Mustafi, Ardhendu Sekhar"। *অক্সফোর্ড রেফারেন্স ডটকম* (ইংরেজি ভাষায়)। সংগ্রহের তারিখ ২৯ অক্টোবর ২০১৮।
2. 1 2 3 4 5  "মুস্তফি, অর্ধেন্দুশেখর"। *বাংলাপিডিয়া* (ইংরেজি ভাষায়)। সংগ্রহের তারিখ ৫ মে ২০১৪।
3. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৮, ISBN 978-81-7955-135-6
4. ↑  "স্টার থিয়েটার"। *আনন্দবাজার পত্রিকা*। সংগ্রহের তারিখ ২১ জুলাই ২০১২।
5. ↑  "Binar Jhankar"। *আর্কাইভ* (ইংরেজি ভাষায়)। সংগ্রহের তারিখ ২৯ অক্টোবর ২০১৮।